《方壶道士作荒山白云图寄豫章杨显民》
元代·陈旅

之子读书处，乱山生白云。林花晴冉冉，岩瀑暝纷纷。

画此何为者，持之以赠君。谓宜作春雨，舒卷只成文。

作者简介：（1288—1343）元兴化莆田人，字众仲。幼孤，笃志于学，不以生业为务。以荐为闽海儒学官。游京师，虞集见其文，称其博学多闻。荐除国子助教。出为江浙儒学副提举。顺帝至正初，累官国子监丞卒。有《安雅堂集》。